बड'सा , 12 नभेम्बरःरिपाब्लिक मिडिया नेटवार्कनि इडितर इन चिफ अर्नब ग'स्वामीआ तलोजा जेननिफ्राय मैया हरनि 8 रिंगायाव गखांनायनि उनाव गावनि स्तुडियआव सौहैयो । बे समावनो बिथाङा बुंदोंदि आंनि गोहो आरो साननाया आवगायनिफ्राय गोख्रों जासिनदों । आंखौ जोबथेसालियाव सोनानै मा मोनखो । मानसिफोरा राजखान्थि आरो खुंथायनि गोहोखौ बेरेखायै बाहायनानै बे नेटवार्कखौ सिफायनो नाजादों । नाथाय हादरनि सुबुंफोरा जोंजों दंफायो । जों माब्लाबो रादाय खालामा । अर्नबआ बुंदोंदि , भारतनि राइजो - राजाफोरा रिपाब्लिकजों दं । जों जा जा रिपर्टिं खालामदों बेनि सायाव आंहा गोग्गानाय दं । बेफोरनि गेजेराव दं जेरै हाथरसनि जाथायनो जा सुसान्ता नि केसआनो जा आरो पालघरनि जाथायानो जा राइजो - राजाफोरा गासैखौबो नुदों आरो मिथिखासिगौ । बिथाङा आरोबाव बुंबावोदि , बिसोरो सानदोंमोनदि सासे सुबुंनि गोसोथिजों लोगोसे मोनसे नेटवार्कखौ सिफायगोन । नाथाय बिसोर जोंनि गोसोथिखौ सिफायनो हायाखिसै । हादोरनि राइजो - राजाफोरा आंखौ एसेबां अननाय , मदद आरो मोजां मोननाय होनायनि थाखाय साबायखर हायो , आं जेब्ला जेलनिफ्राय उदां अख्राङाव ओंखारबोदोंमोन अब्ला बे समाव जेइलनि बायजोआव राइजो - राजाफोर , हादोरनि सुबुंफोरनि मदद मोनोदों । बे मददखौ आं 24 निफ्राय 25 बोसोरनाङै गोब्राब खौरांबुथुमबोनायाव मोननो हादों । ओंखाइनो राइजो - राजाफोरा जोंजों लोगोसे रिपाब्लिक मिडिया नेटवर्कजोंबो दंफायो । 
अर्नब ग'स्वामीआ जेलनिफ्राय गखांनायनि उनाव हादरनि राइजो - राजाफोरखौ साबायखर होदों